《明月篇赠张文潜》
宋代·黄庭坚

天地具美兮生此明月，升白虹兮贯朝日。
工师告余曰斯不可以为佩，弃捐椟中兮三岁不会。
霜露下兮百草休，抱此耿耿兮与日星游。
山中人兮招招，耕而食兮无恤。
榛艾蓁蓁前吾牛兮，疻不可更扶。
浅耕兮病岁，深耕兮石婴耜。
登山兮临川，雉得意兮鱼乐。
小风兮吹波，从其友兮尾尾。
日下兮川逝，射雉兮丧余一矢。
佳人兮洁齐，怅何所兮行媒。
南山有葛兮葛有本，我羞餔兮以君之鉏来。

作者简介：黄庭坚（1045.8.9-1105.5.24），字鲁直，号山谷道人，晚号涪翁，洪州分宁（今江西省九江市修水县）人，北宋著名文学家、书法家，为盛极一时的江西诗派开山之祖，与杜甫、陈师道和陈与义素有“一祖三宗”（黄庭坚为其中一宗）之称。与张耒、晁补之、秦观都游学于苏轼门下，合称为“苏门四学士”。生前与苏轼齐名，世称“苏黄”。著有《山谷词》，且黄庭坚书法亦能独树一格，为“宋四家”之一。